[{"text_idx": "#000001", "text": "Mae\u2019r ffotograff hwn o ystafell dorpidos llong-U Almaenig yn dangos amodau byw cyfyng y criw. Ni allai criwiau ymolchi na golchi eu dillad gan fod dw\u0302r ffres yn cael ei ddefnyddio ar gyfer yfed a choginio\u2019n unig. Ffynhonnell: Bundesarchiv, 134-B0627."}, {"text_idx": "#000002", "text": "Mae\u2019r ffotograff hwn o\u2019r HMS MANTUA mewn cuddliw dallu yn dod o albwm a oedd yn eiddo i\u2019r Capten Lloyd Williams a fu\u2019n gwasanaethu ar long danfor Brydeinig ym 1917-18. Ffynhonnell: Walter Lloyd Williams."}, {"text_idx": "#000004", "text": "Prif gryfder llongau tanfor wrth ymosod oedd eu bod yn anweledig i longau masnach pan oeddynt yn rhannol neu\u2019n gyfan gwbl o dan y dw\u0302r. Roedd yn arbennig o anodd gweld perisgopau mewn moroedd garw a phan oedd yr haul y tu o\u0302l iddynt, ond gellid gweld amlinell llong fasnach yn glir yn erbyn y gorwel."}, {"text_idx": "#000005", "text": "Roedd gan y Morlys sawl argymhelliad a dull i helpu capteiniaid llongau masnach i amddiffyn eu llongau. Gallent hwylio ar gwrs igam-ogam i\u2019w gwneud eu hunain yn darged anos. Gallai eu llongau gael eu paentio mewn cuddliw dallu i wneud eu maint a\u2019u sia\u0302p yn llai amlwg ac i\u2019w gwneud hi\u2019n anos i\u2019r gelyn amcangyfrif eu cyflymder ac i ba gyfeiriad yr oeddynt yn teithio."}, {"text_idx": "#000006", "text": "Hefyd cafodd gynnau eu gosod ar ddeciau llawer o longau masnach a darparwyd nifer bach o forwyr y Llynges i\u2019w defnyddio. Ca\u0302i capteiniaid llongau masnach eu hannog i fod yn fwy ymosodol a cheisio bwrw llongau-U a oedd yn eu bygwth."}, {"text_idx": "#000007", "text": "Royal Commission on the Ancient"}]